ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

N\_\_\_\_\_ - Ա

**ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ԵՂՎԱՐԴԻ ՀԱՄԱԼԻՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ**

Հիմք ընդունելով Հայաստանի Հանրապետության հարկային օրենսգրքի 79-րդ հոդվածի 1-ին մասը և ղեկավարվելով Հայաս­տանի Հանրա­պետության կառավարության 2017 թվականի հոկտեմբերի 5-ի N1225-Ն որոշման պահանջներով` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության սահմանած կարգով ընտրված «Եղվարդի համալիր» սահմանափակ պատասխանատվությամբ ընկերության կողմից իրականացվող ներդրումային ծրագրի շրջանակներում 2019 թվականի հունվարի 15-ից մինչև 2021 թվականի հոկտեմբերի 12-ը ներառյալ ներմուծվող ապրանքների` համաձայն հավելվածի, մաքսային և հարկային մարմինների կողմից հաշվարկվող ավելացված արժեքի հարկի վճարման ժամկետը հետաձգվում է ներմուծման հայտարարագրման օրվանից հաշված 3 տարի ժամկետով:

2. Հայաստանի Հանրապետության տնտեսական զարգացման և ներդրումների նախարարին` ապահովել «Եղվարդի համալիր» սահմանափակ պատասխանատվությամբ ընկերության հետ Հայաս­տանի Հանրա­պետության կառավարության 2017 թվականի հոկտեմբերի 5-ի N1225-Ն որոշման 2-րդ կետով հաստատված` ներդրումային ծրագրի իրականացման ակնկալվող արդյունքների և մոնիթորինգի համա­կարգի մասին համապատասխան պայմանագրի կնքումը:

3. Սահմանել, որ սույն որոշման հավելվածում նշված են ապրանքների նախնական արժեքները:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՆԻԿՈԼ ՓԱՇԻՆՅԱՆ

 ՊԱՇՏՈՆԱԿԱՏԱՐ

Հավելված

ՀՀ կառավարության 2018 թվականի

\_\_\_\_\_\_\_\_\_\_ -ի N …-Ա որոշման

ՑԱՆԿ

«ԵՂՎԱՐԴԻ ՀԱՄԱԼԻՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԵՐՄՈՒԾՎՈՂ ԱՊՐԱՆՔՆԵՐԻ

|  |  |  |  |  |  |
| --- | --- | --- | --- | --- | --- |
| NN ը/կ | ԱՏԳԱԱ-իծածկագիրը | Անվանումը | Չափի միավորը | Քանակը | Արժեքը (դրամ) |
| 1 | 2 | 3 | 4 | 5 | 6 |
| 1 | 0101299000 | Ձի | հատ | 500 | 85 000 000 |
| 2 | 0102210000 | Խոշոր եղջերավոր կենդանի | հատ | 2000 | 700 000 000 |
| 3 | 0102213000 | Խոշոր եղջերավոր կենդանի | հատ | 6000 | 1 080 000 000 |
| 4 | 0102219000 | Խոշոր եղջերավոր կենդանի | հատ | 9000 | 1 620 000 000 |
| 5 | 0102291000 | Խոշոր եղջերավոր կենդանի | հատ | 3000 | 600 000 000 |
| 6 | 0102292900 | Խոշոր եղջերավոր կենդանի | հատ | 6000 | 1 620 000 000 |
| 7 | 0102295900 | Խոշոր եղջերավոր կենդանի | հատ | 1500 | 180 000 000 |
| 8 | 0102294900 | Խոշոր եղջերավոր կենդանի | հատ | 1500 | 300 000 000 |
| 9 | 0102909100 | Գոմեշ | հատ | 1050 | 315 000 000 |
| 10 | 0103919000 | Խոզ | հատ | 2500 | 100 000 000 |
| 11 | 0104101000 | Ոչխար | հատ | 8000 | 320 000 000 |
| 12 | 0104108000 | Գառ | հատ | 45000 | 1 710 000 000 |
| 13 | 0104209000 | Այծ | հատ | 2000 | 40 000 000 |
|  Ընդամենը` | 8 670 000 000 |

ՀԻՄՆԱՎՈՐՈՒՄ

«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ԵՂՎԱՐԴԻ ՀԱՄԱԼԻՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. **Անհրաժեշտությունը**

Սույն որոշման նախագծի ընդունումը պայմանավորված է ներդրումային ծրագրի շրջանակներում «Եղվարդի համալիր» սահմանափակ պատասխանատվությամբ ընկերության կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու անհրաժեշտությամբ` Հայաստանի Հանրապետության հարկային օրենսգրքի 79-րդ հոդվածի 1-ին մասի և ՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համապատասխան:

1. **Ընթացիկ իրավիճակը և խնդիրները**

«Եղվարդ Համալիր» ՍՊ Ընկերությունը ստեղծվել է դեռևս 1974 թվականին, երկար տարիներ աշխատելուց հետո որոշ խնդիրներ առաջացան և Ընկերության գործունեությունը որոշակի առումով դադարեց։ Այժմ, Ընկերությունը այս ներդրումային ծրագրի շրջանակներում նախատեսում է վերականգնել առաջվա համբավը և էլ ավելի ավելացնել խոշոր և մանր անասունների արտադրությունը։

Ներկայացված ներդրումային ծրագրի շրջանակներում ընկերությունը մտադիր է կատարել ընդհանուր շուրջ 8,67 մլրդ ՀՀ դրամի չափով ներդրում՝ մեծ քանակի խոշոր և մանր եղջերավոր կենդանիներ ձեռք բերելու համար։

Վերոնշյալ գործունեության կազմակերպման համար ներմուծվող ապրանքների մասով ընկերությունն ակնկալում է ԱԱՀ-ի գումարների երեք տարի ժամկետով հետաձգում:

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր աշխատատեղերի ստեղծում:

1. **Կարգավորման նպատակը և բնույթը**

Հայաստանի Հանրապետության հարկային օրենսգրքի 79-րդ հոդվածի 1-ին մասի և ՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համաձայն ներդրումային ծրագրերի շրջանակներում ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգում:

1. **Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տնտեսական զարգացման և ներդրումների նախարարության կողմից՝ հաշվի առնելով ՀՀ ֆինանսների նախարարության և ԿԱ Պետական եկամուտների կոմիտեի դիրքորոշումը:

1. **Ակնկալվող արդյունքը**

Ներդրումային ծրագրի իրագործման արդյունքում ընկերությունում երեք տարվա ընթացքում կստեղծվի 130 նոր աշխատատեղ` 120 հազ․ ՀՀ դրամ միջին աշխատավարձով:

1. **Այլ տեղեկություններ (եթե այդպիսիք առկա են)**

**ՏԵՂԵԿԱՆՔ**

**«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ԵՂՎԱՐԴԻ ՀԱՄԱԼԻՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

Նախագծի ընդունման հետ կապված այլ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

**«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ԵՂՎԱՐԴԻ ՀԱՄԱԼԻՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում։

ԱՄՓՈՓԱԹԵՐԹ

«ԵՂՎԱՐԴԻ ՀԱՄԱԼԻՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
| 1 | ՀՀ ֆինանսների նախարարություն 01/2-1/16689-18 2018-09-14  | ՀՀ ֆինանսների նախարարությունը քննարկել է «Եղվարդի համալիր» սահ­մա­նա­­փակ պատա­ս­խա­­նա­­տվությամբ ընկերության կողմից ներդրումային ծրագրի շրջանա­կում ապրանք­­­­ների ներմուծ­­ման դեպքում հաշվարկված ԱԱՀ գումարների վճարման ժամկետը երեք տարով հետա­ձգելու վերաբերյալ ՀՀ վարչապետի աշխատակազմ ներկայա­ց­ված հայտը, որի վերաբերյալ հայտնում ենք հետևյալը:«Եղվարդի համալիր» սահ­մա­նա­­փակ պատա­ս­խա­­նա­­տվությամբ ընկերության կողմից ներդրումային ծրագրի շրջանա­կում նախատեսվում է ներմուծել մի շարք հացահատիկի տեսակ­­ներ (ցորեն, գարի, եգիպտացորեն, թեփ), ինչպես նաև խոշոր և մանր եղջերավոր անա­սուններ:Այդ կապակցությամբ, հայտնում ենք, որ «Կազմակերպությունների և անհատ ձեռ­նար­­­կա­տերերի կողմից ներմուծվող` ակցիզային հարկով հարկման ոչ ենթակա այն ապրանք­­­ների ցանկը հաստատելու մասին, որոնց ներմուծումն ազատված է ավելացված արժեքի հարկից» Հայաստանի Հանրապետության օրենքի համաձայն՝ ԱՏԳ ԱԱ 0101 21 000 0 (տոհմային կենդանի ձիեր), 0102 21 (տոհմային կենդանի խոշոր եղջերավոր անասուն­ներ), 0103 10 000 0 (տոհմային կենդանի խոզեր), 0104 10 100 0 (տոհմային կենդանի ոչխար­ներ), 1001 91 200 0 (փափուկ ցորեն և մեսլին սերմացու), 1003 10 000 0 (գարու սերմացու) 1005 10 (եգիպտացորենի սերմացու) ծածկագրերին դասվող՝ կենդանիների և հացահատիկի որոշ տեսակների ներմուծումն ազատված է ավելացված արժեքի հարկից:Հաշվի առնելով վերոգրյալը՝ հայտնում ենք, որ եթե ներդրումային ծրագրով ներկա­յաց­ված՝ ներմուծվող ապրանքները դասակարգվում են վերոնշյալ ԱՏԳ ԱԱ ծածկագրերին իրենց նկարագրին համապատասխան, ապա դրանց ներմուծումն արդեն իսկ ազատված է ավելացված արժեքի հարկից:Միաժամանակ, կից ներկայացնում ենք ՀՀ կառավարության 2017 թվականի հոկտեմ­բերի 5-ի թիվ 1225-Ն որոշմամբ հաստատված թիվ 1 հավելվածի 8-րդ կետով սահմանված չափորոշիչների գնահատականները: | Ընդունվել է ի գիտություն։Նշված ապրանքատեսակները չեն հանվում ցանկից, քանի որ ՀՀ կառավարության 2017 թվականի հոկտեմ­բերի 5-ի թիվ 1225-Ն որոշման կարգի համաձայն Ընկերությունը պետք է նշի ԱՏԳ ԱԱ ծածկագիրը քառանիշ տեսքով և այդ քառանիշ ծածկագրում կարող է լինել ինչպես ազատված, այնպես էլ ոչ ազատված ավելացված արժեքի հարկով հարկվող ապրանքատեսակ։ |
| 2 | ՀՀ ԿԱ պետական եկամուտների կոմիտե 01/3-2/54711-18 2018-09-18 | ՀՀ կառավարության 05.10.2017թ.-ի N1225-Ն որոշման (այսուհետ` Որոշում) 1-ին կետով հաստատված հավելվածով սահմանված կար­գով «Եղվարդի Համալիր» ՍՊԸ կող­­մից ներ­կա­յաց­­ված` ներդրումային ծրագրի շրջանակներում ապրանքների ներ­մուծ­ման դեպ­­քում մաքսային և հարկային մարմինների կողմից հաշվարկված ավե­­լացված արժեքի հար­կի գումարների վճարման ժամկետի հետաձգման դիմումի վերա­բերյալ հայտնում ենք հետևյալը:29.06.2001թ. «Կազմակերպությունների և անհատ ձեռնարկատերերի կողմից ներմուծվող` ակցիզային հարկով հարկման ոչ ենթակա այն ապրանքների ցանկը հաստատելու մասին, որոնց ներմուծումն ազատված է ավելացված արժեքի հարկից» №ՀՕ-195 ՀՀ օրենքի 1-ին հոդվածի համաձայն՝ ԱՏԳ ԱԱ 0101 21 000 0, 0102 21, 0103 10 000 0, 0104 10 100 0, 0104 20 100 0, 1001 91 100 0, 1001 91 200 0, 1003 10 000 0, 1005 10 ծածկագրերին դասվող ապրանքների ներմուծումն ազատված է ավելացված արժեքի հարկից:Հաշվի առնելով վերոգրյալը առաջարկում ենք «Եղվարդի Համալիր» ՍՊԸ դիմումին կից ներկայացված ցանկի 1-ից 3-րդ և 5-ից 8-րդ տողերում նշված ապրանքները հանել ցանկից, եթե նշված ապրանքները դասվում են վերոգրյալ ԱՏԳ ԱԱ ծածկագրերին:Միաժամանակ, կից ներկայացնում ենք Որոշմամբ սահմանված չափորոշիչների գնահատականների վերաբերյալ տեղեկանք: | Ընդունվել է ի գիտություն։ Նշված ապրանքատեսակները չեն հանվում ցանկից, քանի որ ՀՀ կառավարության 2017 թվականի հոկտեմ­բերի 5-ի թիվ 1225-Ն որոշման կարգի համաձայն Ընկերությունը պետք է նշի ԱՏԳ ԱԱ ծածկագիրը քառանիշ տեսքով և այդ քառանիշ ծածկագրում կարող է լինել ինչպես ազատված, այնպես էլ ոչ ազատված ավելացված արժեքի հարկով հարկվող ապրանքատեսակ։ |
| 3 | ՀՀ գյուղատնտեսության նախարարություն ԱԽ/ԻՓ-2/7571-18 2018-09-17 |  Ներկայացվում է «Եղվարդ համալիր» սահմանափակ պատասխանատվությամբ ընկերության կողմից ներկայացված ներդրումային ծրագրի գնահատականը` համաձայն Հայաստանի Հանրապետության կառավարության 2017 թվականի հոկտեմբերի 5-ի N 1225-Ն որոշմամբ սահմանված չափորոշիչների: | Ընդունվել է ի գիտություն։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ

ՊԱՇՏՈՆԱԿԱՏԱՐ

|  |
| --- |
| ՏԵՂԵԿԱՆՔՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համաձայն ծրագրի գնահատականները և ՀՀ տնտեսական զարգացման և ներդրումների նախարարության կողմից ամփոփված միջին արդյունք |
| «Եղվարդի համալիր» ՍՊ ընկերություն |
| Գնահատման չափորոշիչներ | ՀՀ տնտեսական զարգացման և ներդրումների նախարարություն | ՀՀ ֆինանսների նախարարություն | ՀՀ ԿԱ պետական եկամուտների կոմիտե  | ՀՀ գյուղատնտեսության նախարարություն | Ամփոփված արդյունք |
| Տնտեսության վրա մուլտիպլիկատիվ ազդեցություն (7) | 4 | 6 | 4 | 5 | 4.8 |
| Զբաղվածության ընդլայնում (10) | 7 | 8 | 3 | 8 | 6.5 |
| Նորարարություն և արտադրողականության բարձրացում (10) | 2 | 2 | 5 | 0 | 2.3 |
| Արտահանման ուղղվածություն (10) | 6 | 5 | 7 | 7 | 6.3 |
| Ծրագրի իրականացման շրջանակներում տրվող միջին աշխատավարձ (10) | 6 | 4 | 6 | 5 | 5.3 |
| Անձի համապատասխանությունը «Փոքր և միջին ձեռնարկատիրության պետական աջակցության մասին» Հայաստանի Հանրապետության օրենքով սահմանված դասակարգմանը (3) | 1 | 1 | 1 | 3 | 1.5 |
| Ընդամենը | 26 | 26 | 26 | 28 | 26.5 |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ

ՊԱՇՏՈՆԱԿԱՏԱՐ